als_Latn dik_Latn sag_Latn
Dy gola në goditje dënimi brenda pak ditësh për mesfushorin, që ka rimarrë rolin e liderit tek Juventusi, pavarësisht kritikave të ndeshjeve të shkuara. Por, duhet aktivizuar me “pikatore”
Eshtë rikthyer piktori i Juventusit dhe në dy ndeshjet e fundit, brenda pak ditësh, ka pikturuar dy imazhe thuajse të njëjta në telajo: gol ndaj Empolit dhe Olimpiakosit në goditje dënimi, gati i njëjti pozicion. Për mesfushorin, kritikat duket se janë kthyer në një armë për t’u bërë më i fortë dhe në trupin e tij nuk gjejnë vend ku të kapen, por rrëshqasin… “Ende s’jam në formën e duhur, por të bëj më të mirëm për skuadrën.
Jam i lumtur që shënova, por më rëndësi ka tripikëshi”, u shpreh ai pas ndeshjes me Olimpiakosin, ku nën shiun e rrëmbyeshëm shënoi një gol të jashtëzakonshëm, që i dha avantazhin fillestar “Zonjës”. Andrea është një tip i heshtur, një person që nuk pëlqen të japë shumë intervista, por me këmbët bën shumë “zhurmë”. Arkitekti bardhezi ka marrë në dorë çelsat e mesfushës dhe në sfidat ku vështirësia është e madhe dhe presioni rritet, është i pranishëm dhe lë gjurmë.
Ndaj, Alegri i doli në mbrojtje në ndeshjet e shkuara, duke iu përgjigjur publikut me një “Andrea ka nevojë të rigjejë ritmin, sepse s’është e lehtë, por rëndësia e tij në skuadër në çdo aspekt ëstë e madhe”. Dhe, shpërblimi ka ardhur në fushë nga 36-vjeçari, që ka realizuar dy gola në pak ditë.
als_Latn als_Latn als_Latn als_Latn